05/08/2015 | Administración LocalMunicipal
Dodro
Anuncio da periodicidade das sesións, retribución por asistencia a sesións e nomeamento de representantes en órganos colexiados

O Pleno do Concello de Dodro, na sesión extraordinaria do día 26 de xuño de 2015, acordou aprobar as propostas da Alcaldía que se transcriben: Á vista da necesidade de resolver sobre a periodicidade das sesións do Pleno deste Concello ao abeiro do disposto no artigo 38 do Regulamento de organización, funcionamento e réxime xurídico das entidades locais (R. O. F.) e considerando o disposto no art.46.2 a) da Lei 7/1985, do 2 de abril, reguladora das bases do réxime local, segundo o que as sesións ordinarias do Pleno nos municipios de ata 5.000 habitantes terán lugar como mínimo cada tres meses, e o art.210.2 a) da Lei 5/1997, do 22 de xullo, de administración local de Galicia, que establece que a periodicidade das sesións ordinarias do Pleno será como mínimo de cada dous meses, PROPOÑO ao Pleno do concello: Primeiro. Que a periodicidade das sesións ordinarias sexa bimestral. Segundo. Que as devanditas sesións ordinarias teñan lugar no terceiro venres de cada dous meses, comezando a contar desde o día 17 de xullo de 2015, ás 13.15 horas. Terceiro. Non obstante, se as circunstancias o aconsellaran, a xuízo do alcalde, poderá este convocar a sesión con carácter ordinario un día distinto, nun intervalo de 7 días naturais, antes ou despois do sinalado e á hora que estime axeitada, respectando sempre a periodicidade mínima antes establecida e as normas legais sobre forma e prazos da convocatoria. En particular, serán criterios a ter en conta pola Alcaldía para a convocatoria das sesións ordinarias para día distinto do establecido como preferente, o feito de que tal día sexa festivo, a conveniencia dun maior estudo dos asuntos que se prevea tratar, a urxencia dos mesmos e calquera outros que xustifiquen razoadamente a decisión. A hora de celebración poderá ser igualmente modificada, a criterio da Alcaldía, cando medie causa xustificada. Retribucións por asistencias a sesións do Pleno, Xunta de Goberno e Comisión Especial de Contas, así como cantidade a pagar por grupo político En aplicación das disposicións contidas no artigo 75 da lei 7/1985, do 2 de abril, reguladora das bases de réxime local e artigo 13 do R. D 2568/1986 do 28 de novembro, teño a ben PROPOÑER ao Pleno da Corporación a adopción do seguinte acordo: Primeiro. Que os membros da Corporación que non desempeñen cargos en réxime de dedicación exclusiva, ou dedicación parcial, terán dereito a percibir indemnizacións por asistencia ás sesións do Pleno do Concello e da Xunta de Goberno Local, tanto se asisten como titulares ou suplentes debidamente autorizados, nas seguintes contías: - Sesión ordinaria do Pleno do Concello: 30 € - Sesión extraordinaria do Pleno do Concello: 0 € - Sesión ordinaria ou extraordinaria da Xunta de Goberno: 100€ - Sesión da Comisión Especial de Contas: 40 € Segundo. Que co obxecto de contribuír aos gastos derivados das actividades dos grupos políticos con representación no Concello de Dodro, para as distintas actividades e actuacións que no seno do mesmo se realicen, asígnase unha cantidade anual de 100 € para cada un dos grupos políticos na oposición. Nomeamento de representante no Consello Escolar do CPI Don Valentín Alfonsín Somoza, alcalde-presidente do Concello de Dodro, ao abeiro do disposto no artigo 38 c) do Regulamento de organización, funcionamento e réxime xurídico das entidades locais, en relación ao nomeamento de representantes en órganos colexiados somete ao Pleno do Concello a seguinte PROPOSTA: Nomeamento de representante do concello de Dodro no Consello Escolar do C. P. I de Dodro: don Franklin Mauricio Conteh Tsolov Suplente: dona Lady Elizabeth Lareo Isasa Nomeamento de representante no Consello Escolar do CRA Don Valentín Alfonsín Somoza, alcalde-presidente do Concello de Dodro, ao abeiro do disposto no artigo 38 c) do Regulamento de organización, funcionamento e réxime xurídico das entidades locais, en relación ao nomeamento de representantes en órganos colexiados somete ao Pleno do Concello a seguinte PROPOSTA: Nomeamento de representante do concello de Dodro no Consello Escolar do C. R. A. de Dodro: don Franklin Mauricio Conteh Tsolov Suplente: dona Lady Elizabeth Lareo Isasa Nomeamento de representante na Xunta Pericial do Catastro Inmobiliario Rústico Don Valentín Alfonsín Somoza, alcalde-presidente do Concello de Dodro, ao abeiro do disposto no artigo 38 c) do Regulamento de organización, funcionamento e réxime xurídico das entidades locais, en relación ao nomeamento de representantes en órganos colexiados somete ao Pleno do Concello a seguinte PROPOSTA: Nomeamento de representante do concello de Dodro na Xunta Pericial do Catastro Inmobiliario Rústico: don Franklin Mauricio Conteh Tsolov Suplente: dona Blanca Olga Teresa Isabel Gamble Camina Dodro, 20 de xullo de 2015 O alcalde Valentín Alfonsín Somoza